Educació en Valors Cívics i Ètics

	L'educació en valors és essencial per al desenvolupament d'una ciutadania crítica i responsable, així com per a l'educació integral de les persones. En primer lloc, ofereix les eines necessàries perquè l'alumne es comprometi de manera activa i autònoma amb els valors, principis i normes que fonamenten la convivència democràtica. En segon lloc, contribueix a la formació intel·lectual, moral i emocional dels infants, ajudant-los a reflexionar sobre els grans reptes i problemes del nostre temps.

En termes generals, d'acord amb els objectius de l'etapa i el perfil de sortida dels alumnes, l'educació en valors cívics i ètics implica integrar coneixements, destreses, actituds i valors que permetin als alumnes prendre consciència de la seva identitat personal i cultural, reflexionar sobre qüestions ètiques clau per a la convivència i assumir responsabilitat sobre la interconnexió ecològica de la nostra existència amb l'entorn. Tot això amb l'objectiu d'apreciar i aplicar de manera autònoma els valors i normes que han de guiar una societat lliure, plural, justa i pacífica. 
 
L'Educació en Valors Cívics i Ètics a l'etapa de primària es fonamenta en quatre àmbits competencials, que es reflecteixen en les competències específiques de l'àrea. El primer és el d'autoconeixement i el desenvolupament de l’autonomia personal. El segon se centra en la comprensió del marc social de convivència i el compromís amb els principis, normes i valors democràtics. El tercer fa referència a l'adopció d'actituds sostenibles, basades en la interdependència i ecodependència amb el nostre entorn. Finalment, el quart, més transversal, aborda l'educació emocional, desenvolupant la sensibilitat davant els problemes ètics, cívics i ecosocials. Cadascun d'aquests àmbits competencials es desplega en un nivell teòric, orientat a la comprensió significativa de conceptes i qüestions rellevants, i un nivell pràctic, que promou actituds i conductes ètiques i cíviques a través de la reflexió i el diàleg crític. 
 
L’avaluació d’aquestes competències s'articula a través de criteris d'avaluació que mesuren tant els processos com els resultats. Aquesta avaluació ha de ser oberta, flexible i interconnectada dins del currículum. Per facilitar aquesta tasca, cada criteri es presenta clarificat, estructurat i ordenat per a una aplicació objectiva, orientativa i transparent.    
 
Els sabers bàsics, estructurats en quatre blocs, representen els continguts essencials (coneixements, destreses i actituds) i s’apliquen en contextos reals per afavorir l’assoliment de les competències específiques. 
 
El primer bloc, «Autoconeixement i autonomia moral», convida l'alumne a explorar les diverses facetes de la seva personalitat per entendre el que el constitueix com a persona, promovent la gestió d'emocions i la reflexió sobre les pròpies finalitats i motivacions. Aquest procés requereix abordar qüestions ètiques com l'autonomia i heteronomia moral, la distinció entre ser i haver de ser, i la reflexió sobre els valors que orienten la vida personal i ciutadana. A més, per comprendre la importància de la reflexió ètica, els alumnes han de posar a prova el seu criteri en qüestions directament relacionades amb la seva experiència, com l’autoestima, la prevenció d'abusos, les conductes addictives i la influència dels mitjans i xarxes socials. 

El segon bloc, «societat, justícia i democràcia», busca que els alumnes comprenguin l'arrel social i cultural de la seva identitat, reconeixent les estructures i relacions del seu entorn i reflexionant sobre la seva dimensió ètica i afectiva. Així, han d'entendre nocions bàsiques polítiques i socials, identificar les característiques del marc democràtic i contrastar els seus coneixements i judicis amb els altres, mitjançant la recerca i el diàleg sobre qüestions ètiques rellevants (drets humans, pobresa, igualtat de gènere, diversitat, migració, crisi climàtica, etc.), avaluant críticament diferents enfocaments i justificant els seus propis punts de vista. 

El tercer bloc, «desenvolupament sostenible i ètica ambiental», té com a objectiu, a través del treball interdisciplinari i cooperatiu, comprendre les relacions entre les nostres formes de vida i l'entorn. L'objectiu és identificar i analitzar els grans problemes ecosocials globals, debatre èticament com afrontar-los i adoptar hàbits responsables de coexistència sostenible amb la natura. 
 
L’objectiu principal del quart bloc, dedicat a l’educació emocional, és fomentar en els alumnes el desenvolupament d’una autoestima equilibrada i una consciència emocional plena, fets que permetran millorar tant el benestar individual com col·lectiu. El que es pretén amb aquest treball és oferir eines perquè els infants puguin establir relacions basades en el respecte, l’empatia i la igualtat, contribuint així a la construcció de vincles afectius saludables. 
 
Finalment, el desenvolupament de les competències específiques, l'aplicació dels criteris d'avaluació, l'ensenyament dels sabers bàsics i el disseny de les programacions didàctiques han d'estar orientats segons els valors de l'àrea. Així, s'ha d’animar a l'alumne a participar activament i raonadament, a interactuar de manera respectuosa i cooperativa, a expressar lliurement les seves idees, a pensar de manera crítica i autònoma, a respectar les normes i valors comuns, a resoldre conflictes de manera pacífica, a adoptar estils de vida saludables i sostenibles, a fer un ús segur de les tecnologies, i a gestionar les emocions i relacions afectives. Les activitats s'han d'integrar en contextos significatius, interdisciplinaris i relacionats amb la vida del centre i el seu entorn, amb l'objectiu de fomentar una ciutadania global, conscient, lliure, participativa i compromesa amb els reptes del segle XXI. 



Competències específiques 
  
	CE 1 Deliberar i argumentar sobre problemes de caràcter ètic referits a si mateix i al seu entorn, buscant i analitzant informació fiable i generant una actitud reflexiva sobre aquest tema, per promoure l'autoconeixement i l'autonomia moral. 

	Les nines i els nins han d'aprendre progressivament a dirigir la seva conducta segons criteris propis, a equilibrar els seus impulsos i a gestionar les seves emocions per, d'aquesta manera, constituir-se com a subjectes i ciutadans lliures i responsables, amb domini dels seus actes i de les seves vides. Capacitar l'alumne per decidir amb autonomia i prudència implica iniciar-lo en la pràctica de la deliberació racional entorn de problemes que afectin la seva existència i el seu entorn quotidià i que estiguin relacionats amb conductes, actituds, sentiments, valors i idees de caràcter ètic i cívic. El treball sobre aquests problemes, freqüents en el propi àmbit escolar, és un exercici idoni perquè l'alumne desenvolupi els seus propis judicis morals, reflexioni sobre els seus desitjos i afectes, i vagi construint, entorn d'ells, la seva pròpia identitat i projecte personal. Perquè aquest exercici no incorri en errors, ni en posicions dogmàtiques o prejudicis, és imprescindible no sols l'ús rigorós de la informació sobre els problemes a tractar, sinó també el desenvolupament de destreses argumentatives i dialògiques, així com l'anàlisi i l'ús pertinent i crític d'alguns conceptes bàsics de caràcter ètic i cívic, entre ells, els de bé, valor, virtut, norma, deure, dret, llibertat, responsabilitat, autonomia i ciutadania. 

	Descriptors que es lliguen a aquesta competència específica: CCL1, CCL3, CD4, CPSAA4, CPSAA5, CC1, CC2, CC3. 

	CE 2 Actuar i interactuar d'acord amb normes i valors cívics i ètics, reconeixent la seva importància per a la vida individual i col·lectiva, i aplicant-los de manera efectiva i argumentada en diferents contextos, per promoure una convivència democràtica, justa, respectuosa i pacífica. 

	Reconèixer la riquesa que aporta la convivència, així com la necessitat d'establir i respectar normes ètiques i cíviques que excloguin tot tipus d'arbitrarietat, injustícia, discriminació i violència, i promoguin una conducta democràtica, solidària, inclusiva, respectuosa, pacífica i no sexista, implica un desenvolupament adequat de pràctiques d'interacció, reconeixement mutu i educació en valors que generin una comprensió significativa de la importància de les normes ètiques i cíviques a partir del reconeixement de la nostra pròpia naturalesa social. 
 
L'objectiu és que l'alumne reflexioni i adopti conscientment els seus propis judicis de forma motivada i autònoma, analitzant racionalment conflictes pròxims, tant en entorns presencials com virtuals. Aquesta anàlisi ha de ponderar aquells ideals i comportaments que, consignats en la Declaració dels Drets Humans i els nostres propis principis constitucionals, i inspirats en una consideració responsable i empàtica de les relacions amb els altres, promouen una convivència plural, pacífica i democràtica, lliure d’estereotips i respectuosa amb la diversitat i voluntat de les persones. Per això, és imprescindible que els nins reflexionin críticament sobre els problemes ètics que es deriven de la falta de reconeixement o de la insuficient aplicació d’aquests valors, actituds, ideals i comportaments, i també sobre les mesures a posar en marxa per assegurar-ne una implantació efectiva. 

	Descriptors que es lliguen a aquesta competència específica: CCL5, CP3, CPSAA3, CPSAA4, CC1, CC2, CC3, CCEC1. 

	CE 3 Comprendre les relacions sistèmiques entre l'individu, la societat i la naturalesa, a través del coneixement i la reflexió sobre els problemes ecosocials, per comprometre's activament amb valors i pràctiques conseqüents amb el respecte, cura i protecció de les persones i el planeta. 

	La nostra vida es construeix en un context social i cultural, però també a través de complexes relacions d'interdependència i ecodependència amb la resta dels éssers vius i la naturalesa. D'aquí la necessitat de comprendre la dimensió ecosocial de la nostra existència, reconèixer les condicions i límits ecològics i físics del planeta, i avaluar críticament la petjada ecològica de les accions humanes. Per això, cal que l'alumne busqui i analitzi informació fiable, que domini alguns conceptes clau com els de sistema, procés, global-local, tot-part, causa-conseqüència, mitjà-fi, i que sigui capaç de descriure els principals problemes i amenaces que comprometen la conservació de la biodiversitat i les condicions de la vida humana, amb especial incidència en la crisi climàtica. Es promou també que els alumnes comprenguin la necessitat d'adquirir una perspectiva ètica i biocèntrica de la nostra relació amb l'entorn i que, a partir d'aquesta convicció, es generin pràctiques i hàbits responsables amb el medi ambient, actituds empàtiques i respectuoses amb la resta dels animals, i sensibilitat davant tot tipus d'injustícies; tot això a través d'activitats que promoguin de manera concreta el coneixement i cura del planeta, la reflexió sobre les nostres accions en ell, i la consolidació d'estils de vida saludables i sostenibles, com ara aquells dirigits a una gestió responsable del sòl, l’aire, l'aigua, l'energia i els residus, així com la mobilitat segura, saludable i sostenible en la vida quotidiana. 

	Descriptors que es lliguen a aquesta competència específica: CCL2, CCL5, STEM1, STEM5, CPSAA2, CC3, CC4, CE1. 

	CE 4 Desenvolupar l'autoestima i l'empatia amb l'entorn, identificant, gestionant i expressant emocions i sentiments propis, i reconeixent i valorant els dels altres, per adoptar una actitud fundada en la cura i estima de si mateix, dels altres i de la resta de la naturalesa. 

	L'educació emocional és imprescindible per formar individus equilibrats i capaços de mantenir relacions plenes i satisfactòries amb els altres. Així, la manera en què tractem afectivament els altres, i en què som tractats per ells, són factors essencials per establir relacions socials adequades, harmonioses i constructives, així com per desenvolupar la pròpia autoestima i, per això, una millor actitud i aptitud cívica i ètica. Per això, resulta necessari dotar l'alumne de les eines cognitives i els hàbits d'observació i anàlisi que es requereixen per identificar, gestionar i expressar assertivament les pròpies emocions i sentiments, a més de promoure el contacte afectiu i empàtic amb altres persones i amb el medi natural.

Per altra banda, la vivència i expressió assertiva i compartida d'emocions i sentiments pot donar-se en múltiples contextos i situacions, i a través de multitud de codis i llenguatges, entre ells, i de manera excel·lent, en els de l'experiència estètica, la deliberació compartida entorn de problemes morals i quotidians, o la mateixa experiència de comprensió autònoma del món, per la qual cosa les activitats per desenvolupar aquesta competència poden integrar-se en gairebé qualsevol tipus de dinàmica i procés que fomenti la creativitat, la reflexió, el judici i el coneixement autònoms. En qualsevol cas, l'educació emocional ha d'incorporar la reflexió entorn de la interacció d'emocions i sentiments amb valors, creences i idees, així com el paper de certes emocions en la comprensió i justificació d'algunes de les més nobles accions i experiències humanes. 

	Descriptors que es lliguen a aquesta competència específica: CCL1, CCL5, CPSAA1, CPSAA2, CPSAA3, CC2, CC3, CC4, CE3. 


 


Criteris d’avaluació 
 
S’estableixen els criteris d’avaluació (CA) de cada una de les competències específiques (CE), juntament amb uns aclariments orientatius per al seu desenvolupament. 
 
	CE 1 Deliberar i argumentar sobre problemes de caràcter ètic referits a si mateix i al seu entorn, buscant i analitzant informació fiable i generant una actitud reflexiva sobre aquest tema, per promoure l'autoconeixement i l'autonomia moral. 

	TERCER CICLE 

	CA 1.1 Construir un adequat concepte d’un mateix en relació amb els altres i la naturalesa, organitzant i generant, de manera segura i crítica, informació analògica i digital sobre els trets relatius a la identitat, diferència i dignitat de les persones. 
 
	· Construir un adequat concepte de si mateix o sí mateixa en relació amb els altres i la naturalesa. 


	
	· Organitzar, de manera segura i crítica, informació analògica sobre els trets relatius a la identitat, diferència i dignitat de les persones. 

	
	· Organitzar, de manera segura i crítica, informació digital sobre els trets relatius a la identitat, diferència i dignitat de les persones. 

	
	· Generar, de manera segura i crítica, informació analògica sobre els trets relatius a la identitat, diferència i dignitat de les persones. 

	
	· Generar, de manera segura i crítica, informació digital sobre els trets relatius a la identitat, diferència i dignitat de les persones. 

	CA 1.2 Identificar i expressar emocions, afectes i desitjos, tot mostrant confiança en les pròpies capacitats al servei de la consecució motivada de finalitats personals i col·lectives. 
	· Identificar i comprendre les pròpies emocions i desitjos en diferents situacions, distingint com influir en les accions i decisions. 


	
	· Expressar emocions, afectes i desitjos de manera respectuosa, afavorint una comunicació efectiva amb els altres. 

	
	· Mostrar confiança en les pròpies capacitats al servei de la consecució motivada de finalitats personals i col·lectives. 

	CA 1.3 Generar una posició moral autònoma mitjançant l'exercici de la deliberació racional, l'ús de conceptes ètics i el diàleg respectuós amb uns altres, entorn de diferents valors, maneres de vida, problemes relacionats amb l'ús responsable, segur i crític de les xarxes i mitjans de comunicació, les conductes addictives, la prevenció de l'abús i l'assetjament escolar, i el respecte a la intimitat personal. 
	· Generar una posició moral autònoma mitjançant un diàleg respectuós. 


	
	· Participar en converses reflexives sobre valors i maneres de vida, escoltant altres opinions i expressant les pròpies de forma clara i respectuosa. 

	
	· Exercir la deliberació racional per prendre decisions ètiques. 

	
	· Reflexionar sobre l’ús responsable i segur de les xarxes i mitjans de comunicació. 

	
	· Promoure el respecte i la prevenció davant l’abús i l’assetjament escolar. 

	
	· Desenvolupar una actitud crítica i autònoma mitjançant la reflexió racional en la presa de decisions ètiques. 

	
	· Reflexionar sobre els problemes derivats de les conductes addictives per establir una postura ètica i responsable.  


 
	CE 2 Actuar i interactuar d'acord amb normes i valors cívics i ètics, reconeixent la seva importància per a la vida individual i col·lectiva, i aplicant-los de manera efectiva i argumentada en diferents contextos, per promoure una convivència democràtica, justa, inclusiva, respectuosa i pacífica. 

	TERCER CICLE 

	CA 2.1 Promoure i demostrar una manera de convivència democràtica, justa, inclusiva, respectuosa i pacífica a partir de la recerca i comprensió de la naturalesa social i política de l'ésser humà i mitjançant l'ús crític dels conceptes de llei, ètica, civisme, democràcia, justícia i pau. 
	· Promoure la convivència democràtica i respectuosa amb els drets i les opinions dels altres. 


	
	· Demostrar una actitud justa i inclusiva en les relacions socials, practicant la igualtat i el respecte cap a les diferències. 

	
	· Utilitzar els mecanismes de recerca per comprendre  la naturalesa social i política de l'ésser humà. 

	
	· Fer un ús crític dels conceptes de llei, ètica, civisme, democràcia, justícia i pau. 

	CA 2.2 Interactuar amb els altres adoptant, de forma motivada i autònoma, conductes cíviques i ètiques orientades per valors comuns, a partir del coneixement dels drets humans i els principis constitucionals fonamentals, en relació amb contextos i problemes concrets, així com de la consideració crítica i dialogada sobre com hem de relacionar-nos amb els altres. 
	· Interactuar amb els altres adoptant, de forma motivada i autònoma, conductes cíviques i ètiques orientades per valors comuns. 


	
	· Conèixer els drets humans i els principis constitucionals fonamentals, en relació amb contextos i problemes concrets. 

	
	· Relacionar-se amb els altres des d’una posició en el diàleg i la consideració crítica dels valors comuns.  

	CA 2.3 Reflexionar i assumir un compromís actiu i crític amb valors relatius a la solidaritat, el respecte per les minories i les identitats culturals i de gènere, tot analitzant des d'un punt de vista ètic qüestions relacionades amb la desigualtat i la pobresa, el fet multicultural, la diversitat humana i els fenòmens migratoris. 
	· Reflexionar activament sobre els valors de solidaritat i respecte per les minories, les identitats culturals i de gènere. 


	
	· Assumir un compromís actiu i crític amb valors relatius a la solidaritat, el respecte per les minories i les identitats culturals i de gènere. 

	
	· Analitzar des d'un punt de vista ètic qüestions relacionades amb la desigualtat i la pobresa. 

	
	· Entendre el fet multicultural i la diversitat humana com una riquesa per a la societat.  

	
	· Analitzar els fenòmens migratoris des d’un enfocament ètic i solidari. 

	CA 2.4 Contribuir a generar una convivència respectuosa, no sexista i compromesa amb l'assoliment de la igualtat efectiva i l'erradicació de la violència de gènere, a partir del coneixement i anàlisi crítica de la situació secular de desigualtat entre dones i homes. 
	· Contribuir a crear una convivència respectuosa i igualitària basada en valors de justícia i inclusió. 


	
	· Identificar i qüestionar situacions de desigualtat entre dones i homes.  

	
	· Contribuir a generar una convivència respectuosa i compromesa amb l’erradicació de la violència de gènere a través de la sensibilització i l’acció.  

	
	· Participar en iniciatives que promoguin la igualtat i la convivència no sexista. 

	CA 2.5 Comprendre i valorar els principis de justícia, solidaritat, seguretat i pau, alhora que el respecte a les llibertats bàsiques, a partir de l'anàlisi i la ponderació de les polítiques i accions d'ajuda i cooperació internacional, de defensa per a la pau i de la seguretat integral ciutadana, exercides per l'Estat i les seves institucions, els organismes internacionals, les ONG i ONGD i la pròpia ciutadania. 
	· Comprendre els principis de justícia, solidaritat, seguretat i pau.  


	
	· Valorar els principis de justícia, solidaritat, seguretat i pau en diferents contextos. 

	
	· Reconèixer i valorar la importància del respecte a les llibertats bàsiques.  

	
	· Analitzar les polítiques i accions d'ajuda i cooperació internacional, exercides per l'Estat i les seves institucions, els organismes internacionals, les ONG i ONGD i la pròpia ciutadania.  

	
	· Analitzar les polítiques i accions de defensa per a la pau i de seguretat ciutadana, exercides per l'Estat i les seves institucions, els organismes internacionals, les ONG i ONGD i la pròpia ciutadania. 


 
	CE 3 Comprendre les relacions sistèmiques entre l'individu, la societat i la naturalesa, a través del coneixement i la reflexió sobre els problemes ecosocials, per comprometre's activament amb valors i pràctiques conseqüents amb el respecte, cura i protecció de les persones i el planeta. 

	TERCER CICLE 

	CA 3.1 Avaluar diferents alternatives amb què frenar el canvi climàtic i aconseguir els Objectius de Desenvolupament Sostenible, identificant causes i problemes ecosocials, i justificant argumentalment i de manera crítica el deure ètic de protegir i cuidar la natura. 
	· Avaluar diferents alternatives amb què frenar el canvi climàtic.   


	
	· Identificar les causes i problemes relacionats amb el canvi climàtic i altres qüestions eco socials.   

	
	· Justificar amb arguments i de manera crítica el deure ètic de protegir i tenir cura de la natura.   

	
	· Comprometre’s amb accions concretes per mitigar el canvi climàtic i promoure els ODS. 

	CA 3.2 Comprometre's activament amb valors, pràctiques i actituds afectives conseqüents amb el respecte, cura i protecció de les persones, els animals i el planeta, a través de la participació en activitats que promoguin un consum responsable i un ús sostenible del sòl, de l’aire, de l'aigua, de l'energia, de la mobilitat segura, saludable i sostenible, i la prevenció i gestió de residus, tot reconeixent el paper de les persones, col·lectius i entitats compromeses amb la protecció de l’entorn. 
	· Comprometre’s amb valors i actituds de respecte i cura cap a les persones, els animals i el medi ambient.   


	
	· Participar activament en activitats que promoguin un consum responsable i sostenible.   

	
	· Fomentar un ús sostenible dels recursos naturals i la gestió adequada dels residus.   

	
	· Promoure una mobilitat segura, saludable i sostenible. 


 
	CE 4 Desenvolupar l'autoestima i l'empatia amb l'entorn, identificant, gestionant i expressant emocions i sentiments propis, i reconeixent i valorant els dels altres, per adoptar una actitud fundada en la cura i estima de si mateix, dels altres i de la resta de la naturalesa. 

	TERCER CICLE 
	 

	CA 4.1 Gestionar equilibradament pensaments, sentiments i emocions, tot desenvolupant una actitud d'estima i cura d’un mateix, dels altres i de l'entorn, identificant,  analitzant i expressant de manera assertiva les pròpies emocions i afectes, i reconeixent i valorant els d'altres persones, en diferents contextos i en relació amb activitats creatives i de reflexió individual o dialogada sobre qüestions ètiques i cíviques. 
	· Gestionar de manera equilibrada els pensaments, sentiments i emocions en situacions quotidianes.   


	
	· Desenvolupar una actitud d’estima i cura de si mateix, dels altres i de l’entorn.   

	
	· Identificar, analitzar i expressar les pròpies emocions i afectes de manera assertiva.   

	
	· Reconèixer i valorar les emocions i afectes de les altres persones.   

	
	· Participar en activitats creatives i de reflexió sobre qüestions ètiques i cíviques. 


 


Sabers bàsics 
 
Es concreten a continuació els sabers bàsics organitzats en blocs. 

	A. AUTOCONEIXEMENT I AUTONOMIA MORAL 

	TERCER CICLE 
	5è
	6è

	El pensament crític i ètic.
	· Capacitat per analitzar informació de manera reflexiva, qüestionant fonts i punts de vista, amb comprensió de les semblances i diferències entre persones, fomentant el respecte per la diversitat, la igualtat de gènere, la valoració de diferents cultures i identitats amb l'objectiu de prendre decisions justes i ben fonamentades.
	x
	

	La naturalesa humana i la identitat personal. Igualtat i diferència entre les persones.
	· Comprensió de les semblances i diferències entre persones, fomentant el respecte a la diversitat, la igualtat de gènere i la valoració de diferents cultures i identitats.
	x
	

	La gestió de les emocions i els sentiments. L'autoestima.
	· Desenvolupament d'habilitats per identificar, expressar i gestionar les emocions de manera saludable, promovent una autoestima positiva.
	x
	

	L'educació afectiva i sexual.
	· Coneixement dels canvis físics i emocionals propis del creixement, fomentant relacions afectives respectuoses, la igualtat de gènere i la presa de decisions responsables.
	
	x

	Desitjos i raons. La voluntat i el judici moral. Autonomia i responsabilitat.
	· Reflexió sobre la relació entre els desitjos, la voluntat i el judici moral, desenvolupant l’autonomia personal.
	
	x

	L'ètica com a guia de les nostres accions. El debat entorn als valors. Les normes, les virtuts i els sentiments morals.
	· Discerniment dels valors i les normes que guien les accions, identificant virtuts i sentiments morals que fomenten la convivència i el respecte mutu.   
	x
	

	El propi projecte personal: la diversitat de valors, finalitats i models de vida. 
	· Reflexió sobre la diversitat de valors, models de vida i objectius personals, ajudant l'alumne a construir el seu propi projecte vital d'acord amb els seus principis i interessos.   
	
	x

	La influència i l'ús crític i responsable dels mitjans i les xarxes de comunicació. La prevenció de l'abús i el ciberassetjament. El respecte a la intimitat. Els límits a la llibertat d'expressió. Les conductes addictives. 
	· Desenvolupament de la capacitat per analitzar críticament la informació i el contingut que es difon a través dels mitjans, fomentant un ús segur i respectuós de les xarxes socials. 
	
	x

	
	· Identificació de conductes de risc a l'entorn digital, fomentant el respecte a la intimitat i la prevenció de conductes addictives, així com la comprensió dels límits de la llibertat d'expressió. 
	
	x



	B. SOCIETAT, JUSTÍCIA I DEMOCRÀCIA 

	TERCER CICLE   
	5è
	6è

	Les virtuts del diàleg i les normes de l'argumentació. La presa democràtica de decisions. 
	· Valoració del diàleg i de l’argumentació en la presa democràtica de decisions i en la resolució pacífica de conflictes en la relació entre iguals i en contextos propers.   
	x
	

	Fonaments de la vida en societat. L'empatia amb la resta. Els afectes. La família. L'amistat i l'amor.
	· Identificació i desenvolupament de fonaments socials com tolerància, respecte, solidaritat i empatia necessaris per a una convivència justa i pacífica.   
	x
	

	Les regles de convivència. Moralitat, legalitat i conducta cívica.
	· Identificació i presa de consciència de la conducta cívica, les lleis, els principis i valors democràtics i la justícia en les interrelacions a l’aula i en el centre educatiu.
	
	x

	Principis i valors constitucionals i democràtics. El problema de la justícia.   
	· Comprensió i ús dels conceptes de llei, Estat, democràcia, justícia, ciutadania i drets humans en el context social proper.
	
	x

	Els drets humans i de la infància i la seva rellevància ètica.   
	· Coneixement de la Declaració Universal dels Drets Humans i la Convenció sobre els Drets de l’Infant i la seva rellevància ètica en la relació entre les persones tant a l’escola com fora.
	x
	

	La desigualtat econòmica. La pobresa i l'explotació laboral i infantil: anàlisi de les seves causes i cerca de solucions locals i globals.   
	· Anàlisi de les causes de la pobresa i l’explotació infantil en la societat globalitzada.  
	
	x

	
	· Recerca de solucions locals i globals en situacions properes de desigualtat econòmica.
	
	x

	La igualtat i la corresponsabilitat entre dones i homes. La prevenció dels abusos i la violència de gènere. La conducta no sexista.   
	· Identificació de situacions de desigualtat de gènere en l'àmbit local i escolar.  
	
	x

	
	· Desenvolupament de l’empatia davant situacions de desigualtat.  
	
	x

	
	· Reconeixement i descripció de diferents formes de violència de gènere incloent tot tipus de violència: física, sexual, psicològica, simbòlica i econòmica.  
	
	x

	
	· Desenvolupament d’una actitud de rebuig davant de qualsevol tipus de violència en l’entorn proper.
	
	x

	El respecte per les minories i les identitats culturals. Interculturalitat i migracions.   
	· Respecte i coneixement de la interculturalitat vigent en l’entorn més proper.  
	x
	

	
	· Participació en activitats escolars i comunitàries que promoguin la igualtat i el respecte mutu afavorint la inclusió i minvant diferències socials.
	x
	

	La cultura de pau i no violència. La contribució de l'Estat i les seves institucions a la pau, la seguretat i la cooperació internacional. La seguretat integral del ciutadà. Valoració de la defensa com un compromís cívic i solidari al servei de la pau. La protecció civil i la col·laboració ciutadana enfront dels desastres. El paper de les ONG i ONGD. La resolució pacífica dels conflictes.
	· Promoció de la cultura de la pau i la no-violència a favor de la convivència en l’entorn proper.  
	
	x

	
	· Identificació del paper i valoració de les actuacions de les organitzacions no governamentals i les organitzacions no governamentals per al desenvolupament en l’entorn proper. 
	
	x

	Drets i deures dels alumnes a l’escola.   
	· Drets i deures dels alumnes a l’escola per promoure un entorn educatiu just i respectuós.
	x
	

	Els dilemes morals.
	· Resolució de dilemes morals per fomentar el pensament crític i ètic.
	
	x

	Coeducació i cooperació a la llar.   
	· Coeducació i cooperació en tasques domèstiques per fomentar la igualtat d’oportunitats.
	x
	

	La Constitució espanyola.   
	· Coneixement de la Constitució espanyola i dels valors socials i drets que reconeix.
	
	x

	L’Estatut d’Autonomia.   
	· Comprensió de l'Estatut d'Autonomia de les Illes Balears com a marc legal de la convivència democràtica.
	
	x

	Els símbols nacionals.   
	· Símbols nacionals com la bandera, l’escut i l’himne com a representació de la identitat col·lectiva.
	
	x

	Els serveis públics.   
	· Contribució dels ciutadans als serveis públics com a part del compromís cívic.
	
	x



	C. DESENVOLUPAMENT SOSTENIBLE I ÈTICA AMBIENTAL 

	TERCER CICLE 
	5è
	6è

	L'empatia, la cura i l'estima cap als éssers vius i el medi natural. El maltractament animal i la seva prevenció. 
	· Desenvolupament de l’empatia, la cura i el respecte als éssers vius i el medi natural, en actuacions quotidianes relacionades amb l’entorn proper. 
	x
	

	L'acció humana en la naturalesa. Ecosistemes i societats: interdependència, ecodependència i interrelació.   
	· Valoració i reconeixement de l’impacte de l’activitat humana en el planeta a partir d’accions quotidianes.  
	x
	

	
	· Anàlisi del grau de sostenibilitat d’un determinat mode de vida amb relació als ecosistemes i les societats en el territori més proper 
	x
	

	Els límits del planeta i el canvi climàtic.   
	· Anàlisi dels límits del planeta i el canvi climàtic en el món actual en el marc de les activitats realitzades a l’aula. 
	
	x

	
	· Participació en activitats comunitàries que promouen accions per frenar el canvi climàtic. 
	
	x

	El deure ètic i l'obligació legal de protegir i cuidar del planeta.   
	· Presa de consciència del deure ètic i l’obligació legal de protegir i tenir cura del medi natural en la construcció d’un compromís col·lectiu.  
	
	x

	Hàbits i activitats per a l'assoliment dels Objectius de Desenvolupament Sostenible. L’ús sostenible del sòl, de l’aire, de l’aigua i de l’energia. La mobilitat segura, saludable i sostenible. La prevenció i la gestió dels residus.   
	· Identificació de mecanismes i estratègies per al desenvolupament sostenible en el context local.  
	x
	

	
	· Realització d’accions individuals vinculades a l’economia circular, al consum responsable i de productes de proximitat, a l’ús sostenible de l’aigua, de l’energia, de la mobilitat, i a la gestió dels residus, en l’àmbit escolar i local.  
	x
	

	
	· Desenvolupament d’hàbits i actuacions individuals i col·lectives en el marc dels objectius de desenvolupament sostenible en el context proper i en l’orientació que donem al nostre estil de vida.  
	x
	

	
	· Realització i adopció d’accions per una mobilitat segura, saludable i sostenible en la vida quotidiana portant a terme campanyes per a la seva realització. 
	x
	

	Les fonts d’energia com a recurs limitat.   
	· Fonts d’energia del planeta com a recursos limitats que cal gestionar amb responsabilitat. 
	
	x

	Ús responsable de les fonts d’energia.   
	· Ús responsable de les fonts d’energia per reduir l’impacte mediambiental. 
	
	x

	El compromís crític de rebutjar activitats contaminants amb argumentació informada.   
	· Capacitat crítica per rebutjar les activitats contaminants mitjançant l'argumentació informada. 
	
	x

	Tecnologies de la informació i la comunicació com a eines per a la transformació social.   
	· Tecnologies de la informació i la comunicació com a eines per a la transformació social. 
	x
	

	Valors socials i cívics en l'ús de les tecnologies per promoure entorns segurs i responsables.   
	· Valors socials i cívics en l'ús de les tecnologies per promoure entorns segurs i responsables. 
	x
	

	Publicitat i tecnologies de la informació com a influències en el comportament dels consumidors.   
	· Publicitat i tecnologies de la informació com a influències en el comportament dels consumidors. 
	
	x

	Influència de la publicitat en el consum i en les decisions de compra.   
	· Influència de la publicitat en el consum i en les decisions de compra. 
	
	x



	D. EDUCACIÓ EMOCIONAL 

	TERCER CICLE 
	5è
	6è

	Les emocions.   
	· Presa de consciència, expressió i regulació de les emocions pròpies i alienes, basades en una autoestima ajustada, per a la millora del benestar individual i col·lectiu en la relació amb un mateix i amb els altres. 
	x
	

	Benestar individual i col·lectiu.   
	· Reconeixement de l’empatia com una habilitat emocional afavoridora del benestar mutu en les relacions amb els altres. 
	x
	

	Educació afectivosexual. 
	· Construcció de relacions afectives saludables a partir del reconeixement de la igualtat i del respecte mutu.  
	
	x

	
	· Coneixement de la interrelació entre els aspectes afectius i el desenvolupament de la sexualitat i la seva influència en el benestar emocional individual i col·lectiu. 
	
	x

	Equilibri emocional.   
	· Presa de consciència, expressió i regulació de les emocions pròpies i alienes, basades en una autoestima ajustada, per a la millora del benestar individual i col·lectiu en la relació amb un mateix i amb els altres. 
	x
	

	Situacions de relacions abusives. 
	· Identificació de fets, accions i actituds que poden derivar en situacions de relacions abusives i maltractament entre iguals en l’entorn educatiu. 
	
	x

	Assetjament escolar. 
	· Identificació de fets, accions i actituds que poden derivar en situacions de relacions abusives i maltractament entre iguals en l’entorn educatiu. 
	
	x



